Бегчы з Эльсінора, альбо Гамлет навыварат

Бегчы з Эльсінора, альбо Гамлет навыварат — спектакль з рэпертуара Рэспубліканскага тэатра беларускай драматургіі ў жанры трагіфарса, пастаўлены ўкраінскім рэжысёрам Сяргеем Паўлюком паводле п'есы ўкраінскага аўтара Віктара Понізава «Бегчы з Эльсінора».

Прэм'ера адбылася 16 мая 2013.

 Сюжэт 

Анонс спектакля на сайте РТБД :

Знакаміты твор сусветнай драматургіі «Гамлет» Уільяма Шэкспіра натхніў украінскага драматурга Віктара Понізава на новае прачытанне. Атрымаўся Гамлет навыварат.

Праз 400 гадоў героі адной з самых крывавых п'ес аўтара ўзбунтаваліся і вырашылі пад кіраўніцтвам Гамлета ісці насуперак сюжэту, не падпарадкоўваючыся радку, «што напісаў Уіл пракляты». Яны стаміліся ад кровапраліцця і помсты і мараць жыць сваім жыццём па-за сюжэтам. У выніку нявінная гульня ператвараецца ў страшную трагедыю.

Усё ўжо прадвызначана, лёс не змяніць? Нямы крык галоўнага героя Гамлета «Быць альбо не быць?» становіцца асноўным пытаннем для ўсіх, хто насяляе Эльсінор. А ці не прасцей за ўсё — бегчы адсюль?

 Гісторыя стварэння 
Першапачаткова спектакль "Гамлет" паводле п'есы Віктара Понізава "Бегчы з Эльсінора" быў пастаўлены ў Херсонскім абласным акадэмічным музычна-драматычным тэатры імя Н. Куліша ў 2010 годзе. Гэта была супольная пастаноўка рэжысёра Сяргея Паўлюка і рэжысёра па пластыцы Уладзіславы Белазоранка.

У Беларусі спектакль з'явіўся дзякуючы творчым сувязям між РТБД і ХААМДТ, якія ўсталяваліся пасля ўдзелу РТБД ў міжнародным тэатральным фестывалі "Мельпамена Таўрыі", дзе тэатр удзельнічаў са спектаклем "Адвечная песня"; а таксама праз асабістую ініцыятыву Ігара Сігава, тагачаснага дырэктара РТБД.

Апрача Херсона і Мінска, Сяргей Паўлюк ставіў спектакль паводле п'есы Віктара Понізава і ў Румыніі. Але гэтыя пастаноўкі не былі звычайнымі "пераносамі" спектакляў. У кожнай краіне спектакль ствараўся наноў, мяняўся ў залежнасці ад рэгіёна. У РТБД рэжысёр працаваў з мастаком-пастаноўшчыкам Аленай Ігрушай, якая ўнесла свае карэктывы ў сцэнаграфію. Паводле словаў рэжысёра, ва Украіне ён ставіў спектакль пра ўкраінцаў, у Румыніі - пра румын, у Беларусі - пра беларусаў. :

 Творчы склад 
 Рэжысёр-пастаноўшчык — Сяргей Паўлюк
 Сцэнаграфія і музыка — Сяргей Паўлюк
 Мастак па касцюмах — Алёна Ігруша
 Пластыка — Уладзіслава Белазоранка

 Дзеючыя асобы і выканаўцы 
 Гертруда — Анастасія Баброва, Ганна Палупанава
 Гамлет — Кірыл Навіцкі
 Гарацыо — Мікалай Стонька
 Лаэрт — Марат Вайцяховіч
 Афелія — Вольга Скварцова, Ганна Семяняка, Гражына Янулевіч
 Кароль — Канстанцін Воранаў
 Клаўдзій — заслужаны артыст Рэспублікі Беларусь Валянцін Салаўёў
 Палоній — Сяргей Шымко, Віктар Багушэвіч
 Разэнкранц — Ілля Ясінскі
 Гільдэнстэрн — Дзмітрый Давідовіч
 Смерць — Марыя Пятровіч
 Марцэл — Сяргей Здаранкоў

 Крыніцы 

 Спасылкі 

 Старонка спектакля на сайце РТБД 
 Театр навыворот: премьера в РТБД
 Помста Уільяму “двойчы навыварат” 
 Быть или не быть: белорусский Гамлет в шинели и противогазе
 Замахнулись на Вильяма нашего Шекспира
 Украинский режиссёр Сергей Павлюк: «Меня до сих пор называют молодым и перспективным? Слава Богу!»
 Апафігей у Дацкім каралеўстве 
 Гамлет по-белорусски - вот в чем вопрос!

Катэгорыя:Спектаклі Рэспубліканскага тэатра беларускай драматургіі